Neuvoston asetus (ETY) N:o 747/93, annettu 17 päivänä maaliskuuta 1993, naudanliha-alan yhteisestä markkinajärjestelystä annetusta asetuksesta (ETY) N:o 805/68 poikkeamisesta Portugalin emolehmäpalkkion myöntämisen osalta



Virallinen lehti nro L 077 , 31/03/1993 s. 0015 - 0015

Suomenk. erityispainos Alue 3 Nide 48 s. 0271

Ruotsink. erityispainos Alue 3 Nide 48 s. 0271



NEUVOSTON ASETUS (ETY) N:o 747/93, annettu 17 päivänä maaliskuuta 1993, naudanliha-alan yhteisestä markkinajärjestelystä annetusta asetuksesta (ETY) N:o 805/68 poikkeamisesta Portugalin emolehmäpalkkion myöntämisen osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että yhtenäismarkkinoiden toteuttaminen edellyttää kaupan esteiden poistamista ei ainoastaan yhteisön jäsenvaltioiden väliltä, sellaisena kuin se oli 31 päivänä joulukuuta 1985, vaan myös mahdollisimman laajalti näiden jäsenvaltioiden ja uusien jäsenvaltioiden väliltä, ja tämä suuntaus johtaa ainoan vielä tässä vaiheessa Portugalin naudanlihamarkkinoita suojaavan järjestelmän, toisin sanoen täydentävän kaupan järjestelmän poistamiseen; tämä voi aiheuttaa paineita Portugalin tuottajien hintoihin ja tuloihin; mainituille tuloille voidaan varmistaa tarkoituksenmukainen tuki lisäämällä kuuden vuoden ajan näille tuottajille myönnettävän naudanliha-alan yhteisestä markkinajärjestelystä 28 päivänä kesäkuuta 1968 annetussa neuvoston asetuksessa (ETY) N:o 805/68(2) säädetyn emolehmäpalkkion määrää ja vähentämällä edellä mainittujen paineiden ensimmäisiä vaikutuksia ennakkomaksuilla, joita Portugalin hallituksella olisi lupa myöntää; asetuksen (ETY) N:o 805/68 4 f artiklassa säädetyn kansallisen reservin lisääminen voisi edistää Portugalin tuotannon rakenteen paranemista ja siten sen sopeutumista liittymisjärjestelmien poistamisen aiheuttamaan tilanteeseen, ON ANTANUT TÄMÄN ASETUKSEN: 1 artikla 1 Poiketen siitä, mitä asetuksen (ETY) N:o 805/68 4 b artiklan 6 kohdassa säädetään, Portugalin tasavalta voi, vuoden 1993 osalta, kansallisten rahastojen perusteella ja mainitun asetuksen 27 artiklan mukaisesti säädettyjä yksityiskohtaisia sääntöjä noudattaen heti tämän asetuksen tultua voimaan myöntää ennakkomaksuja, jotka ovat suuruudeltaan 50 prosenttia sovellettavasta emolehmäpalkkiosta. 2 Poiketen siitä, mitä asetuksen (ETY) N:o 805/68 4 d artiklassa säädetään, tai sitä täydentäen: - lisätään 12 000 oikeutta mainitun artiklan 6 kohdassa säädettyjen oikeuksien lisäksi Portugalin kansalliseen reserviin, - mainitun artiklan 7 kohdassa säädetty emolehmäpalkkion määrä vahvistetaan Portugalin osalta vuodesta 1993 vuoteen 1998 seuraavasti: - 1993: 160 ecua, - 1994: 160 ecua, - 1995: 160 ecua, - 1996: 130 ecua, - 1997: 130 ecua, - 1998: 130 ecua. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä maaliskuuta 1993. Neuvoston puolesta Puheenjohtaja B. WESTH (1) EYVL N:o C 21, 25.1.1993 (2) EYVL N:o L 148, 28.6.1968, s. 24. Asetus sellaisena kuin se on viimeksi muutettuna asetuksella (ETY) N:o 125/93 (EYVL N:o L 18, 27.1.1993, s. 1)